
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 6
din 30 ianuarie 2014
privind aprobarea bugetului general al 

 unităţii administrativ - teritoriale pe anul 2014

Consiliul Local al Municipiului Sighişoara, întrunit în şedinţă ordinară;
          Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 1574/22.01.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările si completările ulterioare, coroborat cu prevederile art. 45 alin. (6) din Legea nr. 215/2001, Legea Administraţiei publice locale, republicată, cu modificările şi completările ulterioare;   

Având în vedere  Decizia nr. 1.403/10.01.2014 a Şefului de administraţie al Administraţiei Judeţene a Finanţelor Publice Mures, prin care se aprobă repartizarea pe unităţile administrativ- teritoriale din judeţul Mureş a sumelor defalcate din T.V.A pentru finanţarea cheltuielilor descentralizate (cod 110202) în vederea finanţării drepturilor asistenţilor personali ai persoanelor cu handicap grav şi indemnizaţiilor acordate persoanelor cu handicap grav, conform anexei nr. 3 la aceasta, precum şi pentru cheltuielile cu serviciile publice comunitare de evidenţă a persoanelor, ajutorul de încălzire cu lemne, cărbuni şi combustibili petrolieri pentru beneficiarii de ajutor social şi cheltuielile creşelor, conform anexei  nr. 4 la aceasta;

Ţinând cont de Decizia nr. 2.731/16.01.2014 a Şefului de administraţie al Administraţiei Judeţene a Finanţelor Publice Mureş, prin care se aprobă repartizarea pe unităţile administrativ- teritoriale a sumelor defalcate din T.VA pentru finanţarea cheltuielilor descentralizate (cod 110202), partea destinată finanţării cheltuielilor cu salariile, sporurile, indemnizaţiile şi alte drepturi salariale în bani, stabilite prin lege, precum şi contribuţiile aferente acestora pentru unităţiile de învăţământ preuniversitar de stat, conform anexei nr. 2 din aceasta, deasemenea partea destinată finanţarii cheltuielilor cu pregătirea profesională si evaluarea periodică a elevilor, precum şi a cheltuielilor prevăzute la articolul bugetar ”bunuri şi servicii”, conform anexei nr. 5 din aceasta, cât şi partea destinată finanţării sumelor prevăzute prin hotărâri judecătoreşti, având ca obiect acordarea unor drepturi de natură salarială stabilite în favoarea personalului din invătământul preuniversitar de stat, în cuantumul prevăzut prin Ordonanta de Urgenta a Guvernului nr. 71/2009, aprobată cu modificări prin Legea nr. 230/2011, conform anexei nr. 6 la aceasta;

Luând în considerare Decizia nr 3.593/21.01.2014 a Şefului de administraţie al Administraţiei Judeţene a Finanţelor Publice Mureş, prin care se aprobă repartizarea pe unităţile administrativ- teritoriale din judeţul Mureş a nivelului maxim al cheltuielilor de personal, aferent anului 2014, conform anexei la aceasta;

Având în vedere Decizia nr. 49.954/30.12.2013 a Şefului de administraţie al Administraţiei Judeţene a Finanţelor Publice Mureş, prin care se aprobă repartizarea pe unităţile administrativ- teritoriale din judeţul Mureş a sumelor defalcate din taxa pe valoarea adaugată şi a cotelor din impozitul pe venit pentru echilibrarea bugetelor locale pentru anul 2014 şi estimarea pentru anii 2015, 2016, 2017,  conform anexei nr. 1 la aceasta.

          Văzând Hotărârea Consiliului Judeţean Mureş nr. 1/9.01.2014 prin care s-au repartizat sume pentru achitarea arieratelor provenite din neplata cheltuielilor de funcţionare şi/sau de capital, în ordinea cronologică a vechimii arieratelor şi pentru susţinerea programelor de dezvoltare locală şi a proiectelor de infrastructură care necesită cofinanţare locală cod (04.02.04,11.02.06), conform anexei la aceasta;

Ţinând cont de  prevederile Legii nr. 356/2013, Legea bugetului de Stat pe anul 2014, precum şi de cele ale Legii nr. 273/2006, privind finanţele publice locale, cu modificările si completările ulterioare;

 
Având în vedere Raportul de specialitate nr. 1575/22.01.2014 al Directiei economice, prin care se justifică necesitatea elaborării şi aprobării  bugetului general al unităţii administrativ –teritoriale  pe anul 2014, îndeplinindu-se prevederile legale;
Având în vedere avizele favorabile ale tuturor comisiilor pe domenii de specialitate;
În baza art. 36 (2) lit. “b”, (4) lit “a”, art. 45 (2) lit ”a” si a art 115 (1) lit “ b” din Legea nr. 215/2001, Legea administraţiei publice locale, cu modificarile si completarile ulterioare,

       H O T Ă R Ă Ş T E:

Art. 1. Se aproba bugetul general al unităţii administrativ –teritoriale pe anul 2014, conform anexei nr.1, care face parte integrantă din prezenta.

Art. 2. Se aprobă detalierea privind cheltuielile pe articole şi alineate pentru capitolele de cheltuieli finanţate din toate bugetele.

Art. 3. Se aproba lista de investiţii, conform anexei nr. 2, care face parte integrantă din prezenta.  

Art. 4. Se aproba utilizarea sumei de 11.198.000 lei din excedentul bugetului local al anului  precedent pentru finanţarea cheltuielilor secţiunii de dezvoltare.

Art. 5. Se aprobă bugetul de venituri proprii şi subvenţii, conform anexei nr. 3, care face parte integrantă din prezenta.

Art. 6. Se aproba lista de investiţii, conform anexei nr.  4, care face parte integrantă din prezenta.

Art. 7. Se aproba utilizarea sumei de 230.000  lei din excedentul bugetului de venituri proprii şi subvenţii  al anului  precedent pentru finanţarea cheltuielilor  secţiunii de dezvoltare.

Art. 8.Cu ducerea la îndeplinire a prevederilor prezentei hotărâri se încredinţează Primarul municipiului, Direcţia economică şi Serviciile de specialitate.

Art. 9. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţa publică prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu
Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 2 ex. Direcţia economică.
 8 ex. 
A.F./G.V.
